CPF-ทรู รับรางวัลรายงานความยั่งยืน หยังตอกย้ำความแข็งแกร่งของบริษัท
CPF-TRUE รับรางวัลรายงานความยั่งยืนประจำปี 2559 หวังสะท้อนถึงความสามารถในการยกระดับการเปิดเผยข้อมูลด้านสิ่งแวดล้อม สังคม และการกำกับดูแลกิจการ อันจะเป็นประโยชน์ต่อกลุ่มผู้ลงทุนในตลาดทุน
16 ธ.ค. 2559


นายรพี สุจริตกุล (กลาง) เลขาธิการสำนักงานคณะกรรมการกำกับหลักทรัพย์และตลาดหลักทรัพย์ เป็นประธานในการมอบรางวัลรายงานความยั่งยืนประจำปี 2559 (Sustainability Report Award 2016) ในประเภทดีเยี่ยมให้กับบริษัท เจริญโภคภัณฑ์อาหาร จำกัด (มหาชน) หรือ CPF โดยมี นางสาววิรัลพัชร จีระนพสิทธิ์ (ที่ 2 จากซ้าย) ผู้ช่วยกรรมการผู้จัดการ CPF เป็นผู้แทนรับมอบรางวัล ขณะที่บริษัท ทรูคอร์ปอเรชั่น จำกัด (มหาชน) หรือTRUE ได้รับรางวัลในประเภท Recognition ตามลำดับ โดยมี และ ดร.ธีระพล ถนอมศักดิ์ยุทธ (ที่ 2 จากขวา) หัวหน้าคณะผู้บริหารด้านนวัตกรรมและความยั่งยืน TRUE เป็นผู้แทนรับมอบ สะท้อนถึงความสามารถในการยกระดับการเปิดเผยข้อมูลด้านสิ่งแวดล้อม สังคม และการกำกับดูแลกิจการ (ESG) อันจะเป็นประโยชน์ต่อกลุ่มผู้ลงทุนในตลาดทุนและผู้มีส่วนได้เสีย ตลอดจนพัฒนาองค์กรสู่ความยั่งยืนในระยะยาว ณ ตลาดหลักทรัพย์แห่งประเทศไทย